Pakuotės lapelis: informacija vartotojui

Calcigran Forte 500 mg/1000 TV kramtomosios tabletės
Kalcis/Cholekalciferolis (vitaminas D3)


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Calcigran Forte ir kam jis vartojamas
2.	Kas žinotina prieš vartojant Calcigran Forte
3.	Kaip vartoti Calcigran Forte
4.	Galimas šalutinis poveikis
5.	Kaip laikyti Calcigran Forte
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Calcigran Forte ir kam jis vartojamas

Calcigran Forte yra kramtomosios tabletės, kuriose yra kalcio ir vitamino D3. Abi šios medžiagos svarbios kaulų formavimuisi. Calcigran Forte vartojamas kalcio ir vitamino D3 kiekio trūkumui išvengti arba tokiam trūkumui gydyti. Kaip papildomas vaistas Calcigran Forte vartojamas ligoniams, kurie gydomi specifiniais vaistais nuo osteoporozės.


[bookmark: _Toc129243140][bookmark: _Toc129243265]2.	Kas žinotina prieš vartojant Calcigran Forte

Calcigran Forte vartoti negalima:
· jeigu yra alergija kalciui arba vitaminui D arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jums yra sunkus inkstų funkcijos sutrikimas;
· jeigu Jums padidėjęs kalcio kiekis kraujyje ar šlapime;
· jeigu inkstuose formuojasi akmenys;
· jeigu Jums padidėjęs vitamino D kiekis kraujyje.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Calcigran Forte:
· jeigu Jūs gydotės ilgą laiką, ir ypač jeigu Jūs kartu vartojate diuretikų (vaistų, vartojamų aukštam kraujospūdžiui arba pabrinkimams gydyti) arba širdį veikiančių glikozidų (vaistų, vartojamų širdies ligoms gydyti);
· jei yra inkstų funkcijos sutrikimas;
· jeigu sergate sarkoidoze (imuninės sistemos sutrikimu, dėl kurio gali padidėti vitamino D kiekis kraujyje);
· jeigu sergate osteoporoze ir negalite vaikščioti;
· jeigu vartojate kitų vaistų, kuriuose yra vitamino D, papildomai kalcio ir vitamino D galima vartoti tik gydytojui prižiūrint.


Vaikams ir paaugliams
Calcigran Forte vartoti vaikams ir paaugliams netinka.

Kiti vaistai ir Calcigran Forte 
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Dėl galimo rezorbcijos sutrikimo kalcio karbonatą vartojant kartu su tetraciklinais (antibiotikų rūšis), tetraciklino reikia gerti likus ne mažiau kaip 2 valandoms iki Calcigran Forte vartojimo arba praėjus 4 – 6 val. po jo.

Vaistų, kurių sudėtyje yra bisfosfonatų (vaistų osteoporozei gydyti), galima gerti mažiausiai prieš 1 val. iki Calcigran Forte vartojimo.

Kalcis gali sumažinti kartu vartojamo levotiroksino (vaisto, vartojamo skydliaukės nepakankamumui gydyti) veiksmingumą, todėl tarp Calcigran Forte ir levotiroksino vartojimo turi būti ne mažesnė kaip 4 valandų pertrauka.

Kalcis gali sumažinti kartu vartojamų chinolonų grupės antibiotikų veiksmingumą, todėl jų reikia gerti arba likus ne mažiau kaip 2 valandoms iki Calcigran Forte vartojimo, arba praėjus  6 valandoms po jo.

Kalcio druskos gali sumažinti geležies, cinko ir stroncio ranelato absorbciją. Dėl šios priežasties geležies, cinko arba stroncio ranelato vaistinių prepratų reikia vartoti ne trumpiau kaip 2 val. iki Calcigran Forte vartojimo arba 2 val. po jo vartojimo.

Orlistatas (vaistas nuo nutukimo) gali sutrikdyti riebaluose tirpių vitaminų, pvz., vitamino D3, absorbciją.

Kiti vaistai, kuriuos vartojant kartu su Calcigran Forte galima tarpusavio sąveika, yra:
· tiazidiniai diuretikai (vaistai, skirti aukšto kraujospūdžio ir patinimų gydymui)
· širdį veikiantys glikozidai (vaistai, kuriais gydomi širdies sutrikimai).

Jeigu Jūs vartojate bent vieną iš išvardytų vaistų, gydytojas Jums patars, ką reikia toliau daryti.

Calcigran Forte vartojimas su maistu ir gėrimais
Calcigran Forte galima vartoti su maistu ir gerimais arba be jų. 

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėščioms moterims Calcigran Forte vartoti galima jei yra kalcio ir vitamino D stoka. Nėštumo metu negalima viršyti 2500 mg kalcio ir 4000 TV vitamino D paros dozės, kadangi perdozavimas gali pakenkti dar negimusiam vaikui.

Žindymo laikotarpiu Calcigran Forte vartoti galima. Kalcio ir vitamino D3 į motinos pieną patenka. To negalima pamiršti kūdikiui duodant vitamino D papildomai.

Vairavimas ir mechanizmų valdymas
Calcigran Forte poveikio gebėjimui vairuoti ir valdyti mechanizmus nepastebėta.

Calcigran Forte sudėtyje yra sacharozės 
Calcigran Forte sudėtyje yra sacharozės (1,9 mg), kuri gali kenkti dantims. Jei gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

[bookmark: _Hlk52368762]Calcigran Forte natrio kiekis nėra reikšmingas
Šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
 
Dozavimas:
Rekomenduojama dozė yra viena tabletė vieną kartą per parą. Tabletę galima sukramtyti arba sučiulpti.
Be gydytojo priežiūros vartoti ilgiau kaip 3 mėn. negalima. 

Vartojimas vaikams ir paaugliams
Vaikams ir paaugliams Calcigran Forte tabletės netinka.

Ką daryti pavartojus per didelę Calcigran Forte dozę?
Jei Calcigran Forte suvartojote daugiau, negu turėtumėte, nedelsdami kreipkitės į gydytoją arba vaistininką.

Pamiršus pavartoti Calcigran Forte
Negalima vartoti dvigubos dozės norint kompensuoti praleistą tabletę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Buvo padidėjusio jautrumo reakcijų atvejų, tokio poveikio dažnis nežinomas (negali būti apskaičiuotas pagal turimus duomenis). Turite nedelsdami kreiptis į gydytoją, jeigu Jums pasireiškia šių simptomų: veido, liežuvio ar lūpų patinimas (angioneurozinė edema) arba gerklės patinimas (gerklų edema).

Nedažnas šalutinis poveikis gali pasireikšti rečiau  kaip 1 iš 100 žmonių
Gali atsirasti per didelis kalcio kiekis kraujyje (hiperkalcemija) ar šlapime (hiperkalciurija), jei vartojama didelėmis dozėmis.
Retas šalutinis poveikis gali pasireikšti rečiau kaip 1  iš 1000 žmonių
Vidurių užkietėjimas, dispepsija, pūtimas, pykinimas, pilvo skausmas bei viduriavimas.
Labai retas šalutinis poveikis gali pasireikšti rečiau kaip 1 iš 10000 žmonių
Niežulys, išbėrimas ir dilgėlinė. Pieno – šarmų sindromas (taip pat vadinamas Burnett sindromu, ir pasireiškiantis tik suvartojus per daug kalcio), kurio požymiai yra dažnas poreikis šlapintis, galvos skausmas, apetito praradimas, pykinimas arba vėmimas, neįprastas nuovargio jausmas arba silpnumas, tuo metu esant per dideliam kalcio kiekiui kraujyje ir inkstų funkcijos sutrikimui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant etiketės ar kartono dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 C temperatūroje. Laikyti gamintojo pakuotėje, kad vaistas būtų apsaugotas nuo šviesos. Talpyklę laikyti sandarią, kad vaistas būtų apsaugotas nuo drėgmės.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Calcigran Forte sudėtis

Veikliosios medžiagos yra (vienoje tabletėje):
· 1250 mg kalcio karbonato (atitinka 500 mg kalcio) 
· 1000 TV (25 mikrogramai) cholekalciferolio (vitamino D3).

Pagalbinės medžiagos yra: ksilitolis (E967), povidonas, braškių ir arbūzų aromatinė medžiaga, kukurūzų maltodekstrinas, glicerolio triacetatas (E1518), riebalų rūgščių monogliceridų ir digliceridų bei vyno rūgšties monoacetilo ir diacetilo esteriai, magnio stearatas, sukralozė (E955), visų racematų alfa – tokoferolis, sacharozė, modifikuotas kukurūzų krakmolas, vidutinės grandinės trigliceridai, natrio askorbatas, koloidinis bevandenis silicio dioksidas.

Calcigran Forte išvaizda ir kiekis pakuotėje

Calcigran Forte yra baltos, apvalios, 14 mm skersmens kramtomosios tabletės. Jose gali būti mažų dėmelių.

Pakuotės dydžiai:
Plastiko buteliukas su užsukamuoju DTPE dangteliu: 30 arba 60 tablečių.

Gali būti tiekiamos ne visų dydžių pakuotės.

Registruotojas ir gamintojas

Registruotojas:
Orifarm Healthcare A/S
Energivej 15
5260 Odense S
Danija
info-baltics@orifarm.com

Gamintojas:
Asker Contract Manufacturing AS 
Drammensveien 852
NO-1383 Asker
Norvegija

Šis vaistas EEE valstybėse narėse registruotas tokiais pavadinimais:
Estija:		Calcigran Forte Red
Suomija: 		Calcichew D3 Opti mansikka-meloni 500 mg/25 mikrog 
Lietuva:		Calcigran Forte 500 mg/1000 TV kramtomosios tabletės
Ispanija:		Mastical D 500 mg/1000 UI comprimidos masticables sabor fresa
Švedija:		Calcichew-D3  Melon 500 mg/1000 IE tuggtabletter


Šis pakuotės lapelis paskutinį kartą peržiūrėtas 2023-03-31.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

